Pugilistul Oleksandr Usik l-a învins la puncte pe britanicul Tyson Fury, într-un meci care a avut ca miză unificarea titlurilor mondiale la categoria grea. Partida s-a disputat la Riad, Arabia Saudită.
Meciul nu a fost lipsit de controverse: doi dintre arbitrii judecători i-au acordat victoria lui Usik (115-112, 114-113), în timp ce al treilea l-a văzut învingător pe Fury (114-113).
Usik, care deţinea centurile cu diamante ale versiunilor WBA, WBO şi IBF, şi-a adăugat în palmares şi centura WBC, care i-a aparţinut până acum britanicului.
Pugilistul ucrainean este primul campion necontestat al categoriei regină a boxului, după britanicul Lennox Lewis, care a reuşit această performanţă în 1999, la Las Vegas (SUA), după victoria în faţa americanului Evander Holyfield. În acel moment existau însă doar trei centuri ale „greilor”.
„Este un moment mare, o zi mare”, a declarat Usik (37 de ani) după victorie, declarându-se „pregătit pentru o revanşă”.
„Ucrainenii lovesc puternic!”, a salutat pe Telegram preşedintele ucrainean Volodimir Zelenski, adresând „felicitări campionului”.
Oleksandr Usik a obţinut cu această ocazie a 22-a sa victorie în tot atâtea lupte susţinute ca profesionist, în timp ce Tyson Fury a suferit primul eşec din cariera sa, după 34 de victorii şi un egal.
Britanicul, în vârstă de 35 de ani, a descris meciul de la Riad drept o „o luptă fantastică”, estimând însă că merita să câştige în faţa lui Usik, iar decizia arbitrilor ar fi putut fi influenţată de contextul geopolitic al războiului din Ucraina, informează Agerpres.
Aici poți vedea un rezumat al partidei dintre Usyk și Fury
Oleksandr Usyk BEATS Tyson Fury by split decision to win the undisputed WBA, WBC, IBF & WBO heavyweight world titles.
— Combat O’Daley (@combatOdaley) May 18, 2024
Uysk defines the meaning of pound for pound. Despite the size difference he proved he's the King of the HE'S
\uD83D\uDC4F #UyskFury #RingofFire pic.twitter.com/4QRcvJY6yQ